พีอาร์เก่ง
อยากถามนายแบงก์และนักธุรกิจว่าในวันที่ 30 พ.ค.1 มิ.ย.นี้ จะมีปรากฏการณ์สำคัญอะไรเกิดขึ้นในประเทศไทย
28 พ.ค. 2555

อยากถามนายแบงก์และนักธุรกิจว่าในวันที่ 30 พ.ค.1 มิ.ย.นี้ จะมีปรากฏการณ์สำคัญอะไรเกิดขึ้นในประเทศไทย 
เชื่อว่าคำตอบแรกที่ได้ยิน คือ การชุมนุมเพื่อต่อต้าน พ.ร.บ.ปรองดอง ที่ พล.อ.สนธิ บุญยรัตกลิน หัวหน้าพรรคมาตุภูมิ จะเสนอเข้าสู่การพิจารณาของสภา
มีกี่คนที่จะรู้ว่าไทยจะเป็นเจ้าภาพการประชุมระดับโลก “เวิลด์ อีโคโนมิก ฟอรัม ออน อีสต์ เอเชีย หรือดับเบิลยูอีเอฟ 2012” ถ้าสำนักข่าวต่างประเทศไม่รายงานว่า อองซานซูจี ดอกไม้เหล็กของพม่าจะมาร่วมประชุมในไทย 
ไม่น่าเชื่อว่าการประชุมนี้เงี้ยบเงียบ มีคนที่รู้เพียงกลุ่มเล็กๆ งานนี้จัดวันเดียวกับที่กลุ่มพันธมิตรฯ นัดชุมนุม ไม่อยากคิดเลยว่าการจราจรใน กทม.จะวิกฤตขนาดไหน เพราะจะมีผู้นำและเจ้าหน้าที่จาก 26 ประเทศเข้าร่วมประชุมกว่า 700 คน 
งานนี้เดอะโต้ง กิตติรัตน์ ณ ระนอง รองนายกฯ และ รมว.คลัง กับ รมว.ต่างประเทศ เป็นแม่งาน ขอชมว่าทั้งสองกระทรวงทำพีอาร์เก่งจนคนทั่วไปไม่รู้เรื่องเลย ฮี่ๆ